[{"text_idx": "#000004", "text": "Milline lemmikloom sobib sinu perre ja koju?"}, {"text_idx": "#000005", "text": "Eesti Loomakaitse Seltsis tegutsevad va\u0308ga toredad ja ambitsioonikad inimesed. O\u0303pime neid tundma! Tutvustame teile Geitu, kes on ELSi juhatuse liige ning on olnud loomakaitsja juba 10 aastat. Mis moodi oled..."}, {"text_idx": "#000007", "text": "Tutvustame teile Geitu, kes on ELSi juhatuse liige ning on olnud loomakaitsja juba 10 aastat."}, {"text_idx": "#000010", "text": "Mis sulle va\u0308ga meeldib ELS-i juures?"}, {"text_idx": "#000011", "text": "Inimesed. Nagu ikka liitusin ELS-iga soovist kaitsta ja aidata loomi, kuid ja\u0308a\u0308nud olen inimeste pa\u0308rast. Loomakaitsjad on u\u0308ks kirju seltskond. Meie hulgast leiab igasuguseid inimesi, erineva iseloomu ja taustaga inimesi, kellel on omad arusaamad, suhtumine ja teadmised. Olen neilt vo\u0303i ta\u0308nu neile palju o\u0303ppinud ja saanud uusi kogemusi. O\u0303petlikud on olnud ka kokkupuuted nende inimestega, kelle pa\u0308rast meie to\u0308o\u0308 eksisteerib. Need inimesed, kes ei oska loomadele pakkuda vajatud tingimusi vo\u0303i kes loomadele lausa halba teevad. Loomi kaitstes olen o\u0303ppinud paremini tundma ja mo\u0303istma ka inimesi."}, {"text_idx": "#000013", "text": "Kas sul on endal ka lemmikloomi?"}, {"text_idx": "#000014", "text": "Minu u\u0308mber on alati olnud koerad. Ka praegu on meil kodus lemmikloomaks valge terjer Ally, kes on meiega koos elanud juba 10. aastat. Sama kaua kui olen olnud ELS-is. \ud83d\ude42 Kunagi kui ELSis to\u0308o\u0308tasin, siis Ally ka\u0308is minuga iga pa\u0308ev to\u0308o\u0308l kaasas. Ta va\u0308ga nautis seda, kuna sai pa\u0308eva jooksul palju ta\u0308helepanu. Kontoris ka\u0308isid ELSi to\u0308o\u0308tajad, liikmed, vabatahtlikud kui ka muud ku\u0308lalised, kellel Ally jaoks alati silmi ja paisid ja\u0308tkus. ELSi kontor oli tema jaoks nagu teine kodu, valvas seda ta\u0308pselt sama agaralt \u2013 vo\u0303o\u0303rad mehed ei olnud teretulnud, naised, aga vo\u0303isid iga kell sisse astuda. Eriti o\u0303nnelik oli ta ajal kui meil kontoris olid kassipojad. Pa\u0308evad veetis ta siis neid ja\u0308lgides ja valvates. Pu\u0308u\u0308dis neid ka kasvatada ja vajadusel korrale kutsuda, kuid see tal alati ei o\u0303nnestunud, kuna kiisud olid ku\u0308llaltki isepa\u0308ised."}, {"text_idx": "#000016", "text": "Selle 10. aasta jooksul on olnud neid seiku pa\u0308ris palju, nii loomadega kui ka inimestega. Korraldatud on suur heategevuslik kontsert, na\u0308htud Taimetoidumessi kasvamist."}, {"text_idx": "#000017", "text": "Kaaslase ja vanematega kahepeale sai kasvatatud u\u0308lesse u\u0308ks kassititt, kelle ema oli hu\u0308ljanud va\u0308hem kui kuu vanuselt. Loomulikult oli ka Ally koerale kohaste kasvatusmeetoditega abiks."}, {"text_idx": "#000018", "text": "Kas sul on mingi u\u0308ldine eesma\u0308rk, mida tahaksid saavutada seoses loomakaitsega?"}, {"text_idx": "#000019", "text": "Loomakaitsesse ei ole ma tulnud eesma\u0308rgiga o\u0303petada, mis on o\u0303ige ja kuidas peab ka\u0308ituma. Kuid tulin lootusega ehk saan inimestele meelde tuletada, et ta\u0308htis on olla eelko\u0303ige heatahtlik. Mis ta\u0308hendab tugevust ja julgust suhtuda ko\u0303igesse elavasse enneko\u0303ike heaga ja ja\u0308a\u0308da heaks ka halbades tingimustes. Tingimustes, kus endal ei ole hea ja tingimustes, kus ei pruugi ko\u0303igega no\u0303us olla. Loomi kaitstes ja loomakaitse olulisuse na\u0308itamisega loodan jo\u0303uda selleni, et ko\u0303ik inimesed seda mo\u0303istavad ja va\u0308hemalt pu\u0308u\u0308avad olla heatahtlikud ko\u0303igi vastu."}]